CELEX: 32015D1780
Language: hr
Date: 2015-10-05 00:00:00
Title: Odluka Vijeća (ZVSP) 2015/1780 od 5. listopada 2015. o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger)

6.10.2015   
            
            
               HR
            
            
               Službeni list Europske unije
            
            
               L 259/21
            
         ODLUKA VIJEĆA (ZVSP) 2015/1780
   od 5. listopada 2015.
   o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 16. srpnja 2012. donijelo Odluku 2012/392/ZVSP (1).
            
         
               (2)
            
            
               Vijeće je 22. srpnja 2014. donijelo Odluku 2014/482/ZVSP (2) kojom je produljena primjena Odluke 2012/392/ZVSP do 15. srpnja 2016. i osiguran financijski referentni iznos do 15. srpnja 2015.
            
         
               (3)
            
            
               Vijeće je 13. srpnja 2015. donijelo Odluku (ZVSP) 2015/1141 (3) kojom se osigurao financijski referentni iznos do 15. srpnja 2016. Vijeće je u toj Odluci naglasilo da će se u roku od tri mjeseca od donošenja te Odluke provesti revizija tog financijskog referentnog iznosa uzimajući u obzir daljnje operativno planiranje u vezi s dvostranim pristupom kojim se kombinira pojačani angažman u Niameyu sa stalnom prisutnošću u Agadezu.
            
         
               (4)
            
            
               U pogledu daljnjeg operativnog planiranja trebalo bi provesti reviziju financijskog referentnog iznosa za razdoblje od 16. srpnja 2015. do 15. srpnja 2016.
            
         
               (5)
            
            
               Misija EUCAP Sahel Niger provodit će se u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora o Europskoj uniji,
            
         DONIJELO JE OVU ODLUKU:
   Članak 1.
   U članku 13. Odluke Vijeća 2012/392/ZVSP stavci 1. i 2.zamjenjuju se sljedećim:
   
      „1.   Financijski referentni iznos namijenjen pokrivanju izdataka povezanih s misijom EUCAP Sahel Niger za razdoblje od 16. srpnja 2012. do 31. listopada 2013. iznosi 8 700 000 EUR.
      Financijski referentni iznos namijenjen pokrivanju izdataka povezanih s misijom EUCAP Sahel Niger za razdoblje od 1. studenoga 2013. do 15. srpnja 2014. iznosi 6 500 000 EUR.
      Financijski referentni iznos namijenjen pokrivanju izdataka povezanih s misijom EUCAP Sahel Niger za razdoblje od 16. srpnja 2014. do 15. srpnja 2015. iznosi 9 155 000 EUR.
      Financijski referentni iznos namijenjen pokrivanju izdataka povezanih s misijom EUCAP Sahel Niger za razdoblje od 16. srpnja 2015. do 15. srpnja 2016. iznosi 18 400 000 EUR.
      2.   Svim se rashodima upravlja u skladu s pravilima i postupcima koji se primjenjuju na opći proračun Unije. Sudjelovanje fizičkih i pravnih osoba u dodjeli ugovora o javnoj nabavi od strane misije EUCAP Sahel Niger otvoreno je bez ograničenjâ. Osim toga, u odnosu na robu koju kupuje misija EUCAP Sahel Niger ne primjenjuje se pravilo o podrijetlu robe.”.
   
   Članak 2.
   Ova Odluka stupa na snagu na dan donošenja.
   
      Sastavljeno u Luxembourgu 5. listopada 2015.
      
         
            Za Vijeće
         
         
            Predsjednik
         
         N. SCHMIT
      
   
   
      (1)  Odluka Vijeća 2012/392/ZVSP od 16. srpnja 2012. o misiji ZSOP-a Europske unije u Nigeru (EUCAP Sahel Niger) (SL L 187, 17.7.2012., str. 48.).
   
      (2)  Odluka Vijeća 2014/482/ZVSP od 22. srpnja 2014. o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger) (SL L 217, 23.7.2014., str. 31.).
   
      (3)  Odluka Vijeća (ZVSP) 2015/1141 od 13. srpnja 2015. o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger) (SL L 185, 14.7.2015., str. 18.).